text: [{"text_idx": "#000000", "text": "Heimi\u00f0A\u0301\u00f0renn og aftana\u0301DIYTi\u0301tt heimLi\u0301vssti\u0301lurSpyr serfr\u00f8\u00f0ingarnarHeilsaPengapungurinUppskriftirD\u00f8gur\u00f0arDessertirHeilsugott"}, {"text_idx": "#000001", "text": "Heimi\u00f0 hja\u0301 f\u00f8roysku Juliu i\u0301 Aalborg"}, {"text_idx": "#000004", "text": "Eg royni at seta mi\u0301n egna da\u0301m a\u0301 heimi\u00f0 vi\u00f0 hugskotum um i\u0301bla\u0301stri og sti\u0301li, sum eg havi i\u0301 bakh\u00f8vdinum. Eg haldi, at eg tori at siga, at mi\u0301n sti\u0301lur o\u0301iva\u00f0 mest merktur av ra\u0301kinum sum er i\u0301 dag. Ein sto\u0301rur partur av mi\u0301num i\u0301bla\u0301stri kemur av instagram, har ein kann sita leingi, og fa\u0301a i\u0301bla\u0301stur fra\u0301. Eg hyggi no\u0301gv eftir donskum instagrambru\u0301karum, ta\u0301 eg leiti eftir i\u0301bla\u0301stri til barnakamari\u00f0. M\u00e6r da\u0301mar best litir, sum eru dempa\u00f0ir og ikki sterkar litir. Um ta\u00f0 er ein litur, so helli eg sum oftast til ta ka\u0301mastu/ljo\u0301sastu u\u0301tga\u0301vuna av litinum. Ta\u00f0 er onganti\u0301\u00f0 ov ljo\u0301st inni, meira reinar litir tu\u0301 hevur i\u0301 einum ru\u0301mi, st\u00f8rri kennist ru\u0301mi\u00f0."}, {"text_idx": "#000005", "text": "M\u00e6r da\u0301mar i\u0301 roynd og veru sera v\u00e6l kvalitetsv\u00f8ru. Td. Hay, Kubus, Kahler, Lyngby og Royal Copenhagen, fyri at nevna n\u00f8kur. Eg bru\u0301ki sum oftast hesi ting at dekorera/pynta vi\u00f0. Annars hugsi eg sum sagt mest um, at ta\u00f0 skal vera ljo\u0301st, reint og si\u0301ggja heimligt u\u0301t."}, {"text_idx": "#000006", "text": "Mi\u0301n a\u0301hugi fyri innr\u00e6tting kom o\u0301iva\u00f0 spakuliga, ta\u0301 eg havi veri\u00f0 uml. 17 a\u0301ra gomul. Ta\u0301 byrja\u00f0i eg at hava a\u0301huga fyri tingum sum kanska vo\u0301ru \u201cmo\u0301ti/inn\u201d, og so vaks a\u0301hugin bara meir og meir. Ta\u00f0 byrja\u00f0i ju\u0301 fra\u0301 at skula innr\u00e6tta si\u0301tt egna kamar, til si\u0301\u00f0ani at kanska hava eina li\u0301tla a\u0301virkan at sleppa at hja\u0301lpa mammu at pynta antin k\u00f8kin ella stovuna, og si\u0301\u00f0ani at flyta u\u0301t, og skula standa fyri \u00f8llum sja\u0301lv. \u00d8ll tey a\u0301rini er mi\u0301n a\u0301hugi bara vor\u00f0in st\u00f8rri og st\u00f8rri. U\u0301rsliti\u00f0 av \u00f8llum hesum er so, at innr\u00e6tting er vor\u00f0in ein partur av mi\u0301num fri\u0301ti\u0301\u00f0ara\u0301hugama\u0301lum."}, {"text_idx": "#000007", "text": "M\u00e6r da\u0301mar best k\u00f8kin/stovuna, ti\u0301 eg leggi sera sto\u0301ran dent a\u0301, at ru\u0301mi\u00f0 gerst so heimligt og hugnaligt sum m\u00f8guligt. Vit eru ju\u0301 i\u0301 ti\u0301 ru\u0301minum ta\u00f0 mesta av degnum og ta\u00f0 er eisini har, sum \u00f8ll eru, ta\u0301 vit hava gestir. M\u00e6r da\u0301mar eisini sera v\u00e6l sovikamari\u00f0 i\u0301 l\u00f8tuni, ta\u00f0 man eisini vera ti\u0301, at ta\u00f0 ju\u0301st hevur fingi\u00f0 seingjarbor\u00f0/upphang."}, {"text_idx": "#000008", "text": "Go\u0301\u00f0 ra\u0301\u00f0 at hava i\u0301 huga, ta\u0301 ein skal innr\u00e6tta"}, {"text_idx": "#000009", "text": "Ikki koyra ov no\u0301gv uppa\u0301 veggin beinanvegin; best er nokk at fa\u0301a m\u00f8blarnar uppa\u0301 pla\u0301ss og so vita, hvussu ein kann innr\u00e6tta a\u0301 besta ha\u0301tt. Um ein ynskir at eitt ru\u0301m skal si\u0301ggja st\u00f8rri u\u0301t, so er at velja teir sto\u0301ru m\u00f8blarnar i\u0301 ljo\u0301sum litum. Hetta \u201ctriksi\u00f0\u201d kann gera so no\u0301gvan mun, ti\u0301 ta\u00f0 gevur b\u00e6\u00f0i meira ljo\u0301s i\u0301 ru\u0301mi\u00f0, og eisini kann ru\u0301mi\u00f0 tykjast st\u00f8rri. Ta\u0301 ein hongur myndir ella ti\u0301likt uppi yvir sofu, kommodu ella bor\u00f0i, ta\u0301 er gott at hava i\u0301 huga at fa\u0301a hongt ta\u00f0 mitt a\u0301 veggin, tvs. li\u0301ka langt fra\u0301 sofuni, ni\u00f0ur fra\u0301 loftinum og upp fra\u0301 go\u0301lvinum. Hetta kann aftur skapa meira luft, av ti\u0301 at ta\u00f0 er li\u0301ka sto\u0301rt glopp rundan um ta\u00f0 tingi\u00f0 i\u00f0 ver\u00f0ur hongt upp. Ta\u00f0 er eisini sera snilt at seta seg at hyggja at \u00f8\u00f0rum heimum og fa\u0301a i\u0301bla\u0301stur fra\u0301 \u00f8\u00f0rum, ta\u00f0 hevur i\u0301 \u00f8llum f\u00f8rum rigga\u00f0 v\u00e6l hja\u0301 m\u00e6r."}]